CELEX: 32006L0075
Language: sk
Date: 2006-09-11 00:00:00
Title: Smernica Komisie 2006/75/ES z  11. septembra 2006 , ktorou sa mení a dopĺňa smernica Rady 91/414/EHS s cieľom zaradiť dimoxystrobín medzi účinné látky   (Text s významom pre EHP)

12.9.2006   
            
            
               SK
            
            
               Úradný vestník Európskej únie
            
            
               L 248/3
            
         
      SMERNICA KOMISIE 2006/75/ES
   z 11. septembra 2006,
   ktorou sa mení a dopĺňa smernica Rady 91/414/EHS s cieľom zaradiť dimoxystrobín medzi účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:
   
               (1)
            
            
               V súlade s článkom 6 ods. 2 smernice 91/414/EHS bola 28. novembra 2001 Spojenému kráľovstvu doručená žiadosť od firmy BASF o začlenenie aktívnej látky dimoxystrobín do prílohy I k smernici 91/414/EHS. Komisia v rozhodnutí 2002/593/ES (2) potvrdila, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií, stanovené v prílohe II a III k smernici 91/414/EHS.
            
         
               (2)
            
            
               Účinky na zdravie ľudí a životné prostredie sa posudzovali v súlade s ustanoveniami článku 6 ods. 2 a 4 smernice 91/414/EHS pre spôsoby použitia, ktoré navrhli žiadatelia. Určené spravodajské členské štáty predložili Európskemu úradu pre bezpečnosť potravín (EÚBP) návrh hodnotiacej správy o látke dimoxystrobín 14. augusta 2003.
            
         
               (3)
            
            
               Návrh hodnotiacej správy vzájomne preskúmali členské štáty a pracovná skupina EÚBP pre hodnotenie a 10. augusta 2005 bol predložený Komisii formou vedeckej správy EÚBP pre dimoxystrobín (3). Túto správu preskúmali členské štáty a Komisia v rámci Stáleho výboru pre potravinový reťazec a zdravie zvierat a bola prijatá 4. apríla 2006 vo forme revíznej správy Komisie pre dimoxystrobín.
            
         
               (4)
            
            
               Z rôznych vyšetrení, ktoré sa uskutočnili, vyplynulo, že sa dá predpokladať, že prípravky na ochranu rastlín, ktoré obsahujú príslušnú účinnú látku, vo všeobecnosti spĺňajú požiadavky ustanovené v článku 5 ods. 1 písm. a) a b) a v článku 5 ods. 3 smernice 91/414/EHS najmä so zreteľom na použitia, ktoré boli skúmané a podrobne opísané v revíznej správe Komisie. Je preto vhodné začleniť dimoxystrobín do prílohy I k uvedenej smernici s cieľom zabezpečiť udeľovanie povolení pre prípravky na ochranu rastlín s obsahom tejto účinnej látky vo všetkých členských štátoch v súlade s ustanoveniami tejto smernice.
            
         
               (5)
            
            
               Bez toho, aby boli dotknuté povinnosti stanovené v smernici 91/414/EHS v dôsledku začlenenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich dočasných povolení pre prípravky na ochranu rastlín s obsahom látky dimoxystrobín na zabezpečenie splnenia požiadaviek ustanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by súčasné dočasné povolenia mali pretransformovať na trvalé povolenia, zmeniť a doplniť ich, prípadne ich odobrať v súlade s ustanoveniami smernice 91/414/EHS. Odchylne od vyššie uvedeného termínu by sa malo poskytnúť dlhšie obdobie na podanie a posúdenie úplnej dokumentácie súvisiacej s prílohou III pre každý prípravok na ochranu rastlín v prípade každého plánovaného použitia v súlade s jednotnými zásadami uvedenými v smernici 91/414/EHS.
            
         
               (6)
            
            
               Z toho dôvodu je vhodné zodpovedajúcim spôsobom zmeniť a doplniť smernicu 91/414/EHS.
            
         
               (7)
            
            
               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   1.   Členské štáty najneskôr do 31. marca 2007 prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uplatňujú tieto ustanovenia od 1. apríla 2007.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Spôsob uvádzania takéhoto odkazu určia členské štáty.
   2.   Členské štáty oznámia Komisii znenie základných ustanovení vnútroštátneho práva, ktoré prijmú v oblasti pôsobnosti tejto smernice.
   Článok 3
   1.   V súlade so smernicou 91/414/EHS členské štáty v prípade potreby do 31. marca 2007 zmenia a doplnia alebo odoberú existujúce povolenia pre prípravky na ochranu rastlín s obsahom dimoxystrobínu ako účinnej látky. Do tohto dátumu overia predovšetkým splnenie podmienok prílohy I k tejto smernici týkajúcich sa látky dimoxystrobín s výnimkou tých, ktoré sú stanovené v časti B záznamu údajov týkajúcich sa týchto účinných látok, a zároveň sa uistia, že držiteľ povolenia má k dispozícii dokumentačný súbor údajov spĺňajúci požiadavky prílohy II k tejto smernici alebo má prístup k tomuto dokumentačnému súboru v súlade s podmienkami článku 13 tejto smernice.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom látky dimoxystrobín ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, najneskôr do 30. septembra 2006 v súlade s jednotnými zásadami ustanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k tejto smernici a s prihliadnutím na časť B tvoriacu súčasť prílohy I k tejto smernici, súvisiacu s údajmi týkajúcimi sa látky dimoxystrobín. Na základe tohto hodnotenia stanovia, či daný prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty:
   
               a)
            
            
               v prípade prípravku, ktorý obsahuje dimoxystrobín ako jedinú účinnú látku, podľa potreby zmenia a doplnia alebo odoberú povolenie najneskôr do 31. marca 2008, alebo
            
         
               b)
            
            
               v prípade prípravku, ktorý obsahuje dimoxystrobín ako jednu z niekoľkých účinných látok, podľa potreby zmenia a doplnia alebo odoberú povolenie najneskôr do 31. marca 2008 alebo do dátumu, ktorý je stanovený pre takúto zmenu a doplnenie alebo odobratie v príslušnej smernici alebo smerniciach, ktorými sa dopĺňala príslušná látka alebo látky do prílohy I k smernici 91/414/EHS, podľa toho, ktorý dátum je neskorší.
            
         Článok 4
   Táto smernica nadobúda účinnosť 1. októbra 2006.
   Článok 5
   Táto smernica je určená členským štátom.
   
      V Bruseli 11. septembra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2006/74/ES (Ú. v. EÚ L 235, 30.8.2006, s. 17).
   
      (2)  Ú. v. ES L 192, 20.7.2002, s. 60.
   
      (3)  Vedecká správa EÚBP (2005) 46, 1 – 82: Záver zo vzájomného preskúmania posúdenia rizika pesticídov s účinnou látkou dimoxystrobín (finalizovaná: 10. augusta 2005).
   
      PRÍLOHA
      V prílohe I k smernici 91/414/EHS sa na konci tabuľky pridávajú tieto riadky:
      
         
                     Číslo
                  
                  
                     Bežný názov, identifikačné čísla
                  
                  
                     Názov IUPAC
                  
                  
                     Čistota (1)
                     
                  
                  
                     Nadobudnutie účinnosti
                  
                  
                     Skončenie platnosti zaradenia
                  
                  
                     Osobitné ustanovenia
                  
               
                     „129
                  
                  
                     Dimoxystrobín
                     CAS č. 149961-52-4
                     CIPAC č. 739
                  
                  
                     (E)-o-(2,5-dimetylfenoxymetyl)-2-metoxyimino-N-metylfenylacetamid
                  
                  
                     ≥ 980 g/kg
                  
                  
                     1. októbra 2006
                  
                  
                     30. septembra 2016
                  
                  
                     ČASŤ A
                     Použitie tejto látky možno povoliť len vo forme fungicídneho prípravku.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú dimoxystrobín na použitie vo vnútorných priestoroch, členské štáty venujú osobitnú pozornosť kritériám v článku 4 ods. 1 písm. b) a zabezpečia, aby všetky potrebné údaje a informácie boli poskytnuté pred udelením takéhoto povolenia.
                     Na uplatňovanie jednotných zásad prílohy VI sa zohľadňujú závery revíznej správy o látke dimoxystrobín, najmä jej dodatkov I a II v konečnom znení Stáleho výboru pre potravinový reťazec a zdravie zvierat z 27. januára 2006.
                     Pri tomto celkovom hodnotení členské štáty musia:
                     
                                 —
                              
                              
                                 venovať mimoriadnu pozornosť ochrane podzemných vôd tam, kde sa účinné látky používajú v prípadoch, keď je faktor intercepcie na plodinách nízky. alebo v regiónoch s citlivými pôdnymi a/alebo klimatickým podmienkami,
                              
                           
                                 —
                              
                              
                                 venovať osobitnú pozornosť ochrane vodných organizmov.
                              
                           Tam, kde je to vhodné, budú podmienky použitia zahŕňať opatrenia na zníženie rizika.
                     Príslušné členské štáty požiadajú o predloženie:
                     
                                 —
                              
                              
                                 presnejšieho posúdenia rizika pre vtáky a cicavce s ohľadom na účinnú látku tvoriacu súčasť prípravku,
                              
                           
                                 —
                              
                              
                                 komplexného posúdenia rizika pre vodné organizmy s ohľadom na vysoké chronické riziko pre ryby a na účinnosť prípadných opatrení na zmiernenie rizika, najmä pokiaľ ide o odtok a odvodňovanie.
                              
                           Zabezpečia, aby oznamovatelia, na žiadosť ktorých bol dimoxystrobín zaradený do tejto prílohy, takéto štúdie predložili Komisii do dvoch rokov od nadobudnutia účinnosti tejto smernice.“
                  
               
      
         (1)  Ďalšie podrobnosti týkajúce sa čistoty a špecifikácie účinných látok sú uvedené v revíznej správe.